OBH 2367/1995.
Az állampolgári jogok országgyűlési biztosának jelentése
Ügyintéző: dr. Csóré Erika

Az eljárás megindulása

F.-né ...................... lakos azzal a panasszal élt hivatalunkhoz, hogy gyermekét, K.L.-t 1995.szeptember 3-ról 4-re virradó éjjel a ...... rendőrkapitányság egy hivatásos állományú tagjai bántalmazta, de az ügyben a ........ ügyészségi nyomozó hivatal Ny.288/1995. számú határozatával a nyomozás teljesítését megtagadta.
A nyomozást megtagadó határozat ellen panasszal nem élt, de úgy érzi, hogy az eljárást folytató nyomozó hivatal döntése nem megalapozott (pl. nem kutattak a feljelentett rendőr kiléte után, nem voltak teljes körűek a meghallgatások).

Alkotmányos visszásság

Emberi méltósághoz való jog megsértése.

Az ügy jogszabályi háttere

Az Alkotmány 54.§ (2) bek. szerint "senkit nem lehet kínzásnak, kegyetlen, embertelen, megalázó elbánásnak... alávetni..."
Be.131.§ (1) bek. szerint "a nyomozás során... meg kell tenni minden törvényes és célszerű intézkedést."

A megállapított tényállás

F.-né valóban tett büntető feljelentést fia sérelmére, ismeretlen rendőrök által elkövetett bántalmazás miatt. A nyomozást az ügyben bűncselekmény alapos gyanúja miatt megtagadták. A határozat indokolásából pedig kitűnnek a F.-né által felvetett hiányosságok, amelyek megalapozzák a nyomozás elrendelését és lefolytatását.

A vizsgálat megállapításai

F.-né panaszába foglaltakat - az ügyben keletkezett nyomozati iratokkal együtt - felülvizsgáltatta a Hajdú-Bihar Megyei Főügyészség vezetőjével, azt az ajánlást téve, hogy megállapításaitól függően szíveskedjen az ügyben az eljárás továbbfolytatását, illetve a nyomozást elrendeltetni.
A megyei főügyész helyettese a vizsgálatot lefolytatta és annak eredményeként a nyomozást megtagadó határozatot hatályon kívül helyezte, egyidejűleg pedig elrendelte az ügyben a nyomozást.
A főügyészség intézkedéséről a panaszost írásban értesítettem.
Az ügyben - előzőekre tekintettel - külön vizsgálatot kezdeményezni, vagy más ajánlást tenni nem kellett.

Budapest, 1996. február 6.

Gönczöl Katalin